Afrikaans kraai koning op kortlys | Netwerk24
Deur Jo Prins 30 September 2018 07:00
Marita van der Vyver Foto: Robert Hamblin vir Vrouekeur
Amper die helfte van die name en titels op die kortlys vir die South African Literary Awards (Sala) is vanjaar Afrikaans.
Nie minder nie as nege van die 23 outeurs wat Sala Donderdag bekend gemaak het, kom uit ’n Afrikaanse stal en die jeugverhaalskrywer Jaco Jacobs se naam duik boonop twee keer op.
Jacobs is benoem vir sy twee weghol-kinderboeke getiteld Daar is nie ’n krokodil in hierdie boek nie en Moenie hierdie boek eet nie (albei het by Lapa verskyn).
Nóg ’n Lapa-boek, dié van die reeds veelbekroonde Marita van der Vyver is ook benoem vir jeugliteratuur: Al wat ek weet.
In die afdeling vir romans spring Dan Sleigh se naam uit met sy boek 1795 (Tafelberg) en in die kortverhaal-afdeling Nicole Jaekel Strauss vir haar bundel As in die mond (Queillerie).
Aan die poësiefront is daar Johan Myburg vir sy bundel Uittogboek (Protea) en vir debuutskrywer Celesté Fritze met haar roman Verlorenkop (Queillerie).
Nicole Jaekel Strauss Foto: Hein Jaekel
Deon Maas, wat in die afdeling kreatiewe niefiksie benoem is vir sy boek Melk die heilige koeie (Tafelberg), het in reaksie gesê as hy sien wie sy kompetisie is sal hy baie teleurgesteld wees in die beoordelaars se oordeelsvermoë as hy wen.
Maas kom te staan teen The Way I See It deur Jürgen Schadeberg (Picador Africa).
SALA het ook vir Herman Giliomee benoem vir ’n toekenning vir sy lewenswerk.
Die wenners word op 6 November tydens ’n gala-geleentheid by Unisa in Pretoria bekend gemaak.
Die volledige kortlys is:
Celesté Fritze, Verlorenkop.
Deon Maas, Melk die heilige koeie.
Jürgen Schadeberg, The Way I See It.
Toekenning vir vertaling
Jeff Opland & Peter Mtuze, Umoya Wembongi: Collected Poems 1922 – 1935) by John Solilo
Jeff Opland & Peter Mtuze, Iziganeko Zesizwe: Occasional Poems(1900-1943) by S.E.K. Mqhayi
Jaco Jacobs Foto: Verskaf
Nicole Jaekel Strauss, As in die mond.
Prys vir romans
Rehana Rossouw, New Times
Kinder- en jeugfiksie
Marilyn J Honikman, There Should Have been Five
Jaco Jacobs, Daar is nie ? krokodil in hierdie boek nie
Jaco Jacobs, Moenie hierdie boek eet nie
Marita van der Vyver, Al wat ek weet
Meer oor: Marita Van Der Vyver | Boeke